== Valg til stænderforsamlingen ==
Ved stænderforordningen havde kongen forbeholdt sig ret til at udnævne en professor ved universitetet til medlem af [[Rådgivende provinsialstænderforsamlinger|stænderforsamling]]en, og det var et yderligere bevis på den fremragende stilling, Larsen i kort tid havde vundet ved universitetet, at kongens valg i 1841 faldt på ham som afløser for [[Joakim Frederik Schouw]]. Med dette valg begyndte Larsens politiske løbebane, som med en kort afbrydelse fra 27. august 1854, da han nedlagde sit mandat som landstingsmand under konflikten med [[Ministeriet Ørsted]], indtil 20. juni 1855, da han genvalgtes, fortsattes indtil hans død, 16. november 1856. Stor og almindelig var sorgen over hans forholdsvis tidlige bortgang, og den gav sig talende vidnesbyrd ved hans jordefærd i [[Vor Frue Kirke (København)|Frue Kirke]]; thi hans person og virken havde i en sjælden gradvundet ham samtidens højagtelse.
Historie Videnskab Ledelse Uddannelsesinstitutioner Universiteter Ledere